**Голландтар** (өзіндік атауы -холандерс) — Герман халқы, Нидерландияның байырғы халқы. Саны 13,2 миллион адам. (2011, бағалау). Жалпы саны 15 миллионға жуық адам. (2006, бағалау).
Олар сондай-ақ АҚШ-та (2000 жылғы санақ бойынша 4,5 млн адам), Канадада (1 млн адам – 2006), Оңтүстік Африкада (208 мың адам), Бельгияда (216 мың адам – 2011 жыл санағы ), Германияда (212 мың адам), Аустралияда (92 мың адам), Францияда (91 мың адам) тұрады.

Тілі
----

Голландтар
Голландтар тілі үндіеуропа тілдері шоғырының *герман тілдері* тобына кіреді. бірнеше диалектіге бөлінеді. Жазуы латын әліпбиіне енгізілген. Голландтар орта ғасырларда фриз, сакс, франк, т.б. герман тайпаларының, ішінара кельт тайпасының араласу процесінде халық болып қалыптасты. 16-18 ғасырларда нидерланд ұлтының қалыптасуына ұйытқы болды. 20-ғасырдың 2-жартысында Нидерландияға 3 этностың (Голландтар, фламандар мен фриздер) бір халыққа бірігуі жеделдеді.

Діні
----

Голландтар христиандар дінінің протестант, католик тармақтарын ұстанады. Аздап меннониттер мен баптистер бар.

Мәдениеті
---------

### Ұлттық мерекелері

Дәстүрлі ұлттық мерекелері теңізден оралған балықшыларды қарсы алумен, әр алуан жәрмеңкелерде көңіл көтерумен, діни мейраммен байланысты. Голландтардың фольклоры басқа да герман халықтардың ауыз әдебиетіне ұқсас. Халық әндерінде Нидерландия төңкөрілісінің хаһармандары жырланады. Гездер жайлы әндер ән жырының бір саласы болып табылады. 

### Дәстүрлі кәсіптері

Дәстүрлі кәсіптері - егін, мал шаруашылығы, бау-бақша мен көкөніс өсіреді. Голландтар гүл өсіруімен де белгілі (кезінде қазақ даласынан әкетілген қызғалдақты сәндік үшін өсіріп, "Голланд қызғалдағы" деген атаумен әлемге танытқан), балық аулау ежелден келе жатқан кәсібі. Ұлттық қолөнерінде ағаш өңдеу, жиһаздарды ою-өрнекпен безендіру, кломпы аталатын аяқ киім тігу, темір ұсталығы, зергерлік бұйымдарды кестелеу дәстүрлері бар. Қазіргі Голландтар өнеркәсіпте, сауда мен көлік саласында жұмыс істейді. Голландтардың көпшілігі-қалалықтар. Ауылдық елді мекендері шағын. Ондағы Голландтардың тұрмысы мен мекен жайларында көне ғұрыптар сақталынған. Тұрғын үйлері, қоралары бір шатырмен жабылады. Бұл ерте кезден белгілі саксон үлгісіндегі үйлер. 

### Ұлттық киімдері мен тағамдары

Мереке күндері әйелдер ұлттық киіммен жүреді. Басына кестемен өрнектелген, асыл тастармен әшекейленген шілтерлі қалпақ киеді.
Ірімшік пен көкөніс, балық, сүт тағамдарын, пісірілген картопты көбірек пайдаланады.

Қазақстандағы голландтар
------------------------

Голландтар Қазақстанға негізінен өткен ғасырдың 90-жылдарынан бастап, нарықтық қарым-қатынастарға байланысты көші-қон үрдістеріне орай қоныстанған. Қазақстандағы голландтардың саны:

* 1970 жылы - 211 адам;
* 1979 жылы - 131 адам;
* 1989 жылы - 123 адам;
* 1999 жылы - 821 адам;
* 2009 жылы - 46 адам.

Дереккөздер
-----------

1. ↑  Қазақ энциклопедиясы
2. ↑  Қазақстан халқы. Энциклопедия. /Бас.ред. Ж.Н.Тойбаева. /Ғ.Жандыбаев. Г.Егеубаева.- Алматы: «Қазақ энциклопедиясы», 2016. 153-бет ISBN 978-601-7472-88-7


|  |  |  |  |  |  |
| --- | --- | --- | --- | --- | --- |
| 

| * к
* т
* ө
Еуропа халықтары |
| --- |
|  |
| Бұл {{Әлем халықтары}} үлгісінің бір бөлігі |
|  |
| 
Абазиндер • Абхаздар • Аварлар • Агулдер • Ағылшындар • Адыгейлер • Албандар • Андийлер • Андорралықтар • Андий-цез халықтары • Аромундар • Аршиндер • Аустриялықтар • Багулалдар • Балқарлар • Баскілер • Башқұрттар • Бежтиндер • Беларустар • Бесермяндар • Болгарлар • Бұлғарлар • Босниялықтар • Ботлихтер • Бретондықтар • Валлиліктер • Валлондар • Вепстер • Вод • Галисиялықтар • Гибралтарлықтар • Гинухтар • Годобериндер • Голландтар • Гректер • Гунзибтер • Гаэльдер • Ғағауыздар • Даргиндер • Даттықтар • Дидой • Ижорлықтар • Ингуштар • Ирландықтар • Исландиялықтар • Испандар • Италиялықтар • Кабардалар • Каратиндер • Карелдер • Каталондар • Коми • Коми-пермяктар • Корсикалықтар • Кряшендер • Кубачиндер • Қарайымдар • Каракачандар • Қарашайлар • Қашқайлар • Қырымшақтар • Құмықтар • Ладиндер • Латыштар • Лезгиндер • Литвандар • Ливтер • Лихтенштейндіктер • Люксембургтіктер • Мажарлар • Македондықтар • Мальталықтар • Марилер • Молдовандар • Монегаскілер • Мордвалар • Нағайбектер • Немістер • Ноғайлар • Норвегтер • Олстерлер • Орыстар • Осетиндер • Поляктар • Португалдар • Реторомандықтар • Романштар • Румындар • Рутулдар • Саамдар • Санмаринолықтар • Сардиниялықтар • Сербтер • Словактар • Словендер • Сығандар • Табасарандар • Татарлар • Тиндиндер • Трухмендер • Украиндар • Ульчтер • Фарерліктер • Финдер • Фламандтықтар • Француздар • Фриздер • Фриулдар • Хваршиндер • Хорваттар • Чамалалдар • Черкестер • Черногориялықтар • Чехтар • Чуваштар • Шапсугтер • Шведтер • Швейцариялықтар • Шешендер • Шотландтықтар • Эльзастықтар • Эстондар |

 |